নতুন বাজেট কতটা বিশাল- এ বিষয়ে জানতে চাইলে বেসরকারি গবেষণা সংস্থা পলিসি রিচার্স ইনস্টিটিউটের (পিআরআই) নির্বাহী পরিচালক ড. আহসান এইচ মনসুর বাংলাদেশের খবরকে বলেন, রাজস্ব আদায় পরিস্থিতির প্রেক্ষাপটে প্রকৃত অর্থেই বিশাল বাজেট দিয়েছেন অর্থমন্ত্রী। অর্থ ব্যয়ে মন্ত্রণালয় ও বিভাগগুলোর অদক্ষতা বিবেচনায়ও বাজেটের আকার অনেক বড়। তার মতে, আয় ও ব্যয় প্রত্যাশিত হারে না হওয়ায় কিছুদিনের মধ্যেই দেখা যাবে রাজস্ব আহরণের লক্ষ্য কমানো হবে। পাশাপাশি কমবে ব্যয়ের লক্ষ্যও।